छत्तीसगढ़ विधानसभा चुनाव 2023

**छत्तीसगढ़ विधानसभा चुनाव 2023** भारत के छत्तीसगढ़ राज्य की छठवीं विधानसभा की सभी 90 सीटों के लिए होने वाले आम चुनाव हैं, जिसमें प्रथम चरण में 20 सीटों पर 7 नवंबर तथा द्वितीय चरण में शेष 70 सीटों पर  मतदान 17 नवंबर 2023 को संपन्न होंगे तथा 3 दिसंबर 2023 को मतगणना कर परिणाम घोषित किए जाएंगे। छत्तीसगढ़ विधानसभा चुनाव 2023 में दो चरणों में सात और 17 नवंबर को मतदान हुआ. पहले चरण में 20 सीटों पर 78 फीसदी और दूसरे चरण में 70 सीटों पर 75.88 फीसदी लोगों ने अपने मताधिकार का इस्तेमाल किया। इस तरह कुल 90 सीटों पर 76.31 फीसदी वोटिंग हुई।

## पृष्ठभूमि
**[[छत्तीसगढ़ की पांचवीं विधानसभा]]** का कार्यकाल 03 जनवरी 2024 को समाप्त हो रहा है, अतः इससे पहले छत्तीसगढ़ की सभी 90 विधानसभा सीटों पर चुनाव आवश्यक हैं।

**छत्तीसगढ़ विधानसभा चुनाव 2023** के मद्देनजर मुख्य चुनाव आयुक्त **[[राजीव कुमार]]** ने छत्तीसगढ़ का दौरा किया। इस दौरान अधिकारियों के साथ बैठक में उन्होंने चुनावी तैयारी की समीक्षा की।

**छत्तीसगढ़** में लोकतंत्र के महापर्व का दूसरा चरण जारी है. राज्य के युवा वोटरों में मतदान के प्रति जबर्दस्त उत्साह देखा गया. पहली बार अपने मताधिकार का इस्तेमाल करने के बाद उन्होंने मीडिया को बताया कि उन्होंने वोट कर लिया है. युवा मतदाताओं ने वोट डालने के बाद अपने अनुभव भी साझा किए। 

## कार्यक्रम
9 अक्तूबर 2023 को भारत निर्वाचन आयोग द्वारा दिल्ली के आकाशवाणी स्थित **रंग भवन सभागार** में आयोजित एक पत्रकार संगोष्ठी में भारत के मुख्य निर्वाचन आयुक्त **[[राजीव कुमार|श्री राजीव कुमार]]** द्वारा छत्तीसगढ़ सहित पांच राज्यों के आगामी विधानसभा आम चुनावों के कार्यक्रम संबंधी घोषणा की गई, जिसके अनुसार छत्तीसगढ़ के दक्षिणी भाग की 20 विधानसभा सीटों पर 7 नवंबर को तथा शेष 70 सीटों पर 17 नवंबर 2023 को दो चरणों में चुनाव आयोजित किए जाएंगे, जिनके परिणाम 3 दिसंबर 2023 को घोषित किए जाएंगे। तारीखों सहित संपूर्ण कार्यक्रम निम्नलिखित है:

## दल एवं प्रत्याशी
###### 

15 अक्टूबर 2023 को कांग्रेस ने अपने आधिकारिक 'एक्स' के माध्यम से छत्तीसगढ़ विधानसभा आम चुनाव के लिए 30 उम्मीदवारों की प्रथम सूची जारी की।

22 अक्टूबर 2023 को कांग्रेस ने सात प्रत्याशियों की तृतीय सूची जारी की।

###### 

**[[भारतीय जनता पार्टी]]** ने 17 अगस्त 2023 को अपने आधिकारिक 'एक्स' के माध्यम से छत्तीसगढ़ विधानसभा चुनावों के लिए अपने 21 उम्मीदवारों की प्रथम सूची जारी की।

9 अक्तूबर 2023 को 5 राज्यों में चुनाव की तारीखों की घोषणा के तीन घंटे बाद भाजपा ने अपने आधिकारिक 'एक्स' के माध्यम से राजस्थान, मध्य प्रदेश और छत्तीसगढ़ के 162 प्रत्याशियों के नाम जारी कर दिए हैं। इनमें राजस्थान के 41, मध्य प्रदेश के 57 और छत्तीसगढ़ के 64 प्रत्याशियों के नाम शामिल हैं।

18 अक्टूबर 2023 को पार्टी ने एक्स पर तृतीय सूची जारी की जिसमें 71-पंडरिया विधानसभा क्षेत्र से श्रीमती भावना बोहरा को उम्मीदवार घोषित किया गया। 25 अक्टूबर 2023 को भाजपा ने अपने शेष चार प्रत्याशियों की चतुर्थ व अंतिम सूची जारी की।

###### 

**[[बहुजन समाज पार्टी]]** ने 8 अगस्त 2023 को अपने 9 प्रत्याशियों की पहली सूची जारी की।

**[[गोंडवाना गणतंत्र पार्टी]]** ने अपने दो प्रत्याशियों की घोषणा की।

25 सितंबर 2023 को रायपुर के गुरु घासीदास सांस्कृतिक भवन में बहुजन समाज पार्टी (बसपा) के केंद्रीय कोआर्डिनेटर और राज्यसभा सांसद रामजी गौतम और गोंडवाना गणतंत्र पार्टी (गोंगपा) के राष्ट्रीय महासचिव श्याम सिंह मरकाम ने एक संयुक्त पत्रकार वार्ता को संबोधित करते हुए छत्तीसगढ़ चुनावों के लिए बसपा-गोंगपा के गठबंधन की आधिकारिक घोषणा की।

छत्तीसगढ़ में बहुजन समाज पार्टी से गठबंधन के बाद गोंडवाना गणतंत्र पार्टी ने विधानसभा चुनाव 2023 के लिए अपने प्रत्याशियों की पहली सूची 17 अक्टूबर 2023 को जारी की। इस लिस्ट में 19 उम्मीदवारों को उतारा गया, जिनमें पूर्व में घोषित भरतपुर-सोनहत व पाली-तानाखार सीटें भी शामिल थीं।

###### 

**जनता कांग्रेस छत्तीसगढ़ (जोगी)** पार्टी ने 20 अक्टूबर 2023 को 16 उम्मीदवारों की प्रथम सूची जारी की।
25 अक्टूबर 2023 को पार्टी ने 11 प्रत्याशियों की द्वितीय सूची जारी की।
26 अक्टूबर 2023 को पार्टी ने 5 प्रत्याशियों की तृतीय सूची जारी की।
27 अक्टूबर 2023 को पार्टी ने 27 प्रत्याशियों की पांचवीं सूची जारी की।

29 अक्टूबर 2023 को पार्टी ने 9 प्रत्याशियों की  दसवीं सूची जारी की।

###### 

2 अक्टूबर 2023 को आप ने 12 प्रत्याशियों की द्वितीय सूची जारी की।
12 अक्टूबर 2023 को पार्टी ने 11 प्रत्याशियों की तृतीय सूची जारी की।
22 अक्टूबर 2023 को पार्टी ने 12 प्रत्याशियों की चौथी सूची जारी की।
27 अक्टूबर 2023 को पार्टी ने 12 प्रत्याशियों की पांचवीं सूची जारी की।

## चुनाव अभियान
### आम आदमी पार्टी
* **बस्तर-** 16 सितंबर 2023 को बस्तर जिले के लालबाग मैदान में आयोजित विशाल जनसभा में आप के राष्ट्रीय संयोजक व दिल्ली के मुख्यमंत्री **[[अरविंद केजरीवाल]]** तथा पंजाब के मुख्यमंत्री **[[भगवंत मान|भगवंत सिंह मान]]** पहुंचे। इस दौरान अरविंद केजरीवाल ने कहा कि अगर छत्तीसगढ़ में आम आदमी पार्टी की सरकार बनती है तो एक महीने में **पेसा कानून** लागू कर दिया जाएगा, और बस्तर में **जल, जंगल, जमीन** पर पूरा अधिकार ग्राम सभा को दिया जाएगा।

## प्रत्याशियों की सूची

## परिणाम
### दलवार सीटों की स्थिति

## इन्हें भी देखें
*भारत में 2023 के चुनाव
*मध्य प्रदेश विधानसभा चुनाव 2023
*राजस्थान विधानसभा चुनाव 2023
*तेलंगाना विधानसभा चुनाव 2023
*मिज़ोरम विधानसभा चुनाव 2023
*छत्तीसगढ़ के चुनाव

## सन्दर्भ
श्रेणी:भारत में चुनाव
श्रेणी:छत्तीसगढ़ के चुनाव
*श्रेणी:छत्तीसगढ़ में विधानसभा चुनाव